NÁVRH

VLÁDA SLOVENSKEJ REPUBLIKY

Vláda

A.	súhlasí

A.1. s prevzatím štátnej záruky za dlhopisy emitované Slovenskými elektrárňami, a.s. v objeme 2,9 mld. Sk, ktorých emisiu organizuje Slovenská sporiteľňa, a.s., a z ktorých získané prostriedky budú použité na nápravu vážnych nedostatkov v hospodárení a podporu ekonomického hospodárenia Slovenských elektrární, a.s. v súlade s rozvojovým programom schváleným Vládou SR,

A.2. s návrhom emisných podmienok dlhopisov spoločnosti Slovenské elektrárne, a.s. s         pohyblivou úrokovou mierou v objeme 2,9 mld. Sk splatných v roku 2008, 

A.3. s návrhom zmluvy o upísaní dlhopisov spoločnosti Slovenské elektrárne, a.s. na základe ktorej Slovenská sporiteľňa, a.s. organizuje  Slovenským elektrárňam, a.s. emitovanie dlhopisov v objeme 2,9 mld. Sk a s návrhom zmluvy s administrátorom medzi Slovenskými elektrárňami, a.s. a Slovenskou sporiteľňou, a.s., 

A.4. s návrhom záručnej zmluvy, na základe ktorej bude prevzatá štátna záruka za dlhopisy Slovenských elektrární, a.s., ktoré budú emitované prostredníctvom Slovenskej sporiteľňe, a.s. v  objeme 2,9 mld. Sk;

B.	splnomocňuje

ministerku financií
a ako alternáta štátneho tajomníka Ministerstva financií SR

B.1. dohodnúť finálne znenie dokumentov uvedených  v bodoch A.2., A.3. a A.4. tohto uznesenia,  

B.2. podpísať záručnú zmluvu suvisiacu s dlhopismi emitovanými Slovenským elektrárňami, a.s. v  objeme 2,9 mld. Sk, ktorých emisiu organizuje Slovenská sporiteľňa, a.s

C.	ukladá

ministerke financií
a ako alternátovi štátnemu tajomníkovi Ministerstva financií SR

C.1. prevziať štátnu záruku za dlhopisy emitované Slovenskými elektrárňami, a.s. v objeme 2,9 mld. Sk, ktorých emisiu organizuje Slovenská sporiteľňa, a.s.

ministrovi hospodárstva
a ako alternátovi štátnemu tajomníkovi Ministerstva hospodárstva SR

C.2. pred prevzatím štátnej záruky  uzavrieť zmluvu o podmienkach ručenia so spoločnosťou Slovenské elektrárne, a.s. zabezpečujúcu plnenie finančných záväzkov vyplývajúcich z dlhopisov emitovaných Slovenskými elektrárňami, a.s. v objeme 2,9 mld. Sk, ktorých emisiu organizuje Slovenská sporiteľňa, a.s.

Vykonajú:
ministerka financií
minister hospodárstva
štátny tajomník Ministerstva financií SR
štátny tajomník Ministerstva hospodárstva SR